„Zrínyi 1566 Emlékfutás és Futóverseny” Szigetváron

2017. 09. 17. Vasárnap 11.00

Rajt: Belső Vár. A teljes mezőny „kirohan” a Vár északi kapuján

Versenyközpont és Cél: Szigetvári Vár északi oldala a Csónakázó-tó

Versenyszámok:

15,66 km Emlékfutás egyéni – Regisztrációs díj: 2000 Ft/fő támogatás befizetése a városi futópálya építése javára

15,66 Emlékfutás 3 fős váltóban – Regisztrációs díj: 800 Ft/fő támogatás befizetése a városi futópálya építése javára

6,6 km futás egyéni – verseny – Nevezési díj: 2000 Ft/Fő támogatás befizetése a városi futópálya építése javára

21 km futás egyéni – verseny – Nevezési díj: 3000 Ft/Fő támogatás befizetése a városi futópálya építése javára

Nevezés:

* a [www.korido.hu](http://www.korido.hu) online felületen
* személyesen: Lutz Éva – Zrínyi Miklós Középiskola
* a helyszínen: 2017.09.17. 9.00-10.00

**A nevezés a regisztrációs/nevezési díj befizetésével és a nevezési lap aláírásával válik véglegessé. 18 éven aluliak esetén a versenyen való részvételhez szülői hozzájárulás is szükséges.**

**A hosszú távú versenyeken (15,66 illetve 21 km) csak 17 éven felüliek indulhatnak.**

Nevezési díj/regisztrációs díj befizetése:

Átutalással: A Szigetvár Város Önkormányzata 11731094-15332233 számlaszámra. A megjegyzés rovatban kérjük feltüntetni a versenyző nevét és a „Zrínyi 1566 Futóverseny – futópálya építése javára” szöveget.

Személyesen: Lutz Éva – Zrínyi Miklós Középiskola

Versenyszabályok:

A nevezési lap kitöltésével és aláírásával, illetve az online regisztrációval minden induló elfogadja a versenykiírásban foglaltakat. Ezzel a versenyzők elismerik, hogy saját felelősségre indulnak a versenyen, és egészségi állapotuk megfelel a versenyen való részvétel feltételének.

18 év alatti kiskorú csak abban az esetben vehet részt a versenyen, ha törvényes képviselője helyette és nevében írásban előzetesen kijelentette, hogy a verseny kiírását mindenben megismerte, az abban foglalt szabályokat tudomásul vette és magára kötelezőnek ismeri el. A hozzájáruló nyilatkozatot a kiskorú a verseny megkezdését megelőzően köteles a szervezőnek átadni és e hozzájárulás meglétét a szervező felhívására igazolni köteles.

Lemondás: lemondásra nincs lehetőség. Nevezés átadás más személynek legkésőbb 2017. szeptember 3-ig lehetséges. Átnevezés másik távra: nem lehetséges.

A verseny helyszínein elhagyott értékekért, személyes tárgyakért nem vállalunk felelősséget.

A szervezők fenntartják a jogot, hogy a versenyről és versenyzőkről fotót és filmet készítsenek, melyek a továbbiakban a szervezők tulajdonát képezik. A versenyző elfogadja, hogy az eseményen készült film- és képanyagokon, az események internetes vagy televíziós közvetítésében, valamint azok reklámcélú felhasználásában szerepelhet, és ezért ellenszolgáltatást nem kér.

A versenypálya biztosítása: A pályát a szervezők kilométer táblákkal kijelölik. A pálya aszfaltos és erdei utakon, helyenként városi forgalomban halad. Kérjük a KRESZ betartását a közutakon való haladásnál. (A menetirány szerinti jobb oldalon haladva, egymás mellé csak előzés céljából kerüljünk. Az úton való áthaladás előtt alaposan tekintsünk körül.) A versenypálya kétséges pontjaira szervezőket, útirányítókat biztosítunk. Az eligazodást kerékpáros kísérők is segítik. Az esetleges problémákat kérjük a kölcsönös megértés és udvariasság jegyében kezelni.

A versenypályán való eltévedés: Kérjük a résztvevőket, hogy a versenyközpontban kihelyezett, illetve a versenykiírásban közzétett pályarajzot tekintsétek át és próbáljátok megjegyezni. A pályán való eltévedésért a rendezők nem tudnak felelősséget vállalni!

A rendezők fenntartják a jogot, hogy módosítsák az útvonalat, frissítőpontok helyét, erről legkésőbb a verseny napján értesítik a versenyzőket.

A nevezési/regisztrációs díj a következőket tartalmazza:

* részvétel egy jó hangulatú a versenyen
* történelmi ihletésű futóhelyszín
* egyedi befutó emlékérem
* egyedi rajtszám
* emléklap
* frissítés a futamon és a célban
* befutócsomag
* chipes időmérést (www.korido.hu)
* egészségügyi biztosítás
* on-line eredménylista
* csomagmegőrzés

Díjazás:

Félmaraton: 1-3. helyezett férfi és női

6,6 km: 1.-3. helyezett férfi, női, junior (16 év alatt)

A befizetett regisztrációs és nevezési díjakat – a versenyszerezés költségein túl – egy szigetvári futópálya létrehozására fordítjuk.

Fussunk együtt!